Real Madrid interessati f'Liam Delap Real Madrid jinsabu interessati fl-iffirmar taż-żagħżugħ ta' Manchester City, Liam Delap. Iż-żagħżugħ ta' 18-il sena kellu tliet ħarġiet fl-iskwadra tal-kbar tal-Blues f'dan l-istaġun, u skorja fid-debutt tiegħu fl-EFL Cup kontra Bournemouth. Real Madrid kienu impressjonati bl-iżvilupp taż-żagħżugħ, u b'hekk l-Ingliż huwa mira potenzjali ta' trasferiment. Bil-kundizzjoni li jkunu jistgħu jnaqqsu l-kont tal-paga tagħhom, Los Blancos jistgħu jakkwsitaw attakkant ġdid matul it-tieqa tat-trasferimenti li jmiss, xenarju li jidher li jpoġġi lil Delap fil-qafas għal pass lejn il-Bernabeu. L-internazzjonali Ingliż ta' taħt it-18-il sena għandu kuntratt ma' Man City sal-aħħar tal-2022-23.